google/wiki40b huggingface dataset:
Agrypnella

Utseende

Små, nokså brede, brunlige smellere. Kroppen er i stor grad kledt med lyse skjell, delvis oppstående. Antennene er trådformede og ikke svært lange. Pronotum er rundet, litt bredere enn langt, uten uttrukne bakhjørner. Dekkvingene har fine punktrader. 
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Ingenting er kjent om ungdomsstadiene til denne slekten. De voksne billenes kroppsbygning tyder på at de er aktive flygere som lever over bakken, ikke under steiner eller lignende.

Utbredelse

Slekten er utbredt i den neotropiske økosonen, fra Mexico til Argentina.
Hardanger Musikkfest

Hardanger Musikkfest er en årlig musikkfestival som har vært arrangert hver pinse siden 1996.
I juni arrangerer Hardanger Musikkfest rundt 40 konserter over fem dager i Hardanger-kommunene Ullensvang, Odda, Eidfjord og Jondal (5.-10. juni 2019).
Festivalprogrammet består hovedsakelig av kammermusikk og folkemusikk fra Hardanger og Norge forøvrig.
Hovedbasen under Hardanger Musikkfest er i Lofthus i Ullensvang, de største konsertene finner sted i Fjordahallen i Kinsarvik og Kraftkatedralen i Tyssedal
En rekke norske og utenlandske toppmusikere spiller hvert år på Hardanger Musikkfest. Noen av de som har vært med på Hardanger Musikkfest er Oslo-Filharmonien, Bergen Filharmoniske Orkester, Kringkastingsorkestret, Lautten Compagney (Berlin) Forsvarets Musikkorps,
TrondheimSolistene, Barratt Dues kammerorkester, Ensemble Allegria, Det Norske Kammerorkester, Vertavokvartetten, Cikada Strykekvartett, Den Danske strykekvartett, Engegårdkvartetten, Grieg trio, Oslo trio, Hot Club de Norvège, Mathias Eick-trio, Tord Gustavsen-trio, The Brazz Brothers, Trio Mediæval, Nordic Voices, Music for a While, Solveig Kringlebotn, Håkan Hagegård, 
Johannes Weisser, Ann-Helen Moen, Vilde Frang, Jan Garbarek, Knut Buen, Knut Hamre, Benedicte Maurseth, Åse Teigland, Unni Løvlid, Leif Ove Andsnes, Truls Mørk, Henning Kraggerud, Jean-Yves Thibaudet, Christian Ihle Hadland, Simon Trpčeski, Håvard Gimse, Sveinung Bjelland, Ole Edvard Antonsen, Tine Thing Helseth, Svein Tindberg, Helge Jordal, Åse Kleveland, Gunilla Süssmann og Wolfgang Plagge.

Historikk

Initiativtaker til musikkfesten var konsertmester Stig Nilsson i Oslo Filharmoniske Orkester.
Filarete

Filarete, egentlig Antonio di Pietro Averlino (født  ca. 1400 i Firenze i Italia, død ca. 1469 i Roma?) var en italiensk billedhugger, ingeniør, arkitekt og arkitekturteoretiker i renessansen. Det var han selv som tok i bruk det gresk-avledede navnet  Filarete (venn av dygd).
Leptotarsus

Utseende

Store, langbeinte, vanligvis lyst fargede (gulaktige, rødlige, grønnlige eller lysbrune) stankelbein. Antennene er trådformede. Mange har fargetegninger på vingene.

Levevis

Larvene lever i jorden eller mellom råtnende plantemateriale.

En gammel slekt

Fossiler av denne slekten er kjent tilbake til Nedre Kritt , slekten er dermed en av de eldste kjente i Tipulidae.

Utbredelse

De fleste av artene lever i tropiske områder på den sørlige halvkulen (rundt halvparten i Australia og en tredjedel i Sør-Amerika), men slekten forekommer så langt nord som Nord-Amerika. Den finnes ikke i Europa. Slekten erstatter på mange måter slekten Tipula på den sørlige halvkulen.
Annæus Johannes Schjødt

Familie

Han var gift med Laura Marie Rømcke (født i 1860), og fikk tre sønner som alle ble høyesterettsadvokater. Den nesteldste sønnen Annæus Schjødt d.e. (født 1888) skulle med tiden bli aktor i lagmannsrettssaken mot Vidkun Quisling. Hustruen Laura døde i 1893, og Annæus Johannes Schjødt giftet seg på nytt med journalisten og forfatteren Edle Hartmann Schjødt, som han i 1901 fikk datteren Siri med.

Politiker

Han representerte partiet Venstre på Stortinget i perioden 1895-1900. Som stortingsmann var han innvalgt for valgkretsen Kristiania, Hønefoss og Kongsvinger.

Jurist

Annæus Johannes Schjødt ble sakfører, og etter hvert høyesterettsadvokat.
I 1917 ble han utnevnt til regjeringsadvokat, et embete han hadde frem til sin død i 1923.
Patrick Wedd

Biografi

Han ble organist og dirigent i St. Paul's Church, Port Robinson allerede som elleveåring. Fra 1966 til 1969 var han vikarorganist i St. James' Cathedral i Toronto. I 1969 vant han en orgelkonkurranse arrangert av den kanadiske organistforeningen. I 1970 tok han Bachelor of Music ved University of Toronto og to år senere ble han Master of Music ved University of British Colombia, hvor han også fikk stipend til videre studier. I 1973 fikk han stipend til å studere orgel med Flor Peeters i Belgia.
Fra 1970 til 1975 var han organist ved St. Mary's Anglican Church, deretter var han fra 1975 til 1986 ved Christ Church Cathedral, Vancouver.
Som korleder ledet han Hortulani Musicae og flere andre kor og i 1974 grunnla han Quorum, et ensemble med seks medlemmer som ble den første kanadiske gruppen til å fremføre Karlheinz Stockhausens Stimmung. I 1983 var han musikalsk leder for åpningsseremonien til den sjette verdenskongressen for Kirkenes Verdensråd i Vancouver.
I 1986 flyttet han til Montréal for å bli kunstnerisk leder for Tudor Singers og musikkdirektør i Church of St Andrew and St Paul, en stilling han hadde til 1991. Her ledet han flere konsertserier, blant annet årlig fremføring av Händels Messias med barokkorkester og juleprogram for CBC radio og TV. Som organist har han gitt konserter både i Canada og USA, og han holdt innvielseskonserten på det første Casavant-orgelet i Adelaide i 1979.
I 1991 ble han musikkdirektør i Church of St John the Evangelist (Montreal). I 1996 overtok han tilsvarende stilling i Christ Church Cathedral, Montreal.
Hawaiis flagg

Hawaiis flagg består av striper i hvitt, rødt og blått med Storbritannias flagg i øvre hjørne ved stangen. Flagget er basert på det selvstendige Kongeriket Hawaiis flagg fra 1816. Flagget er i størrelsesforholdet 1:2.
Storbritannias flagg kom inn som symbol for Hawaii ved at Kong Kamehameah I i 1793 mottok et unionsflagg fra den britiske oppdageren George Vancouver. Fram til 1816 benyttet Hawaii Storbritannias flagg som sitt eget, både i versjonen fra før unionen med Irland og i den versjonen som fulgte som følge av innføringen av patrikskorset, det vil si den versjon vi kjenner i dag. Fra 1816 av ble flagget endret slik at flaggduken fikk striper i rødt, hvitt og blått. Dette ble videreført da Hawaii kom under USA som territorium fra 1898 av og har blitt offisielt bekreftet gjentatte ganger.
Stripene i flaggduken forklares å representere de åtte øyene i Hawaii-gruppen: Hawaii, Maui, Kaho‘olawe, Lāna‘i, Moloka‘i, O‘ahu, Kaua‘i og Ni‘ihau.
Dhalai (distrikt)

Demografi

Ved folketellingen i 2011 var det 377 988 innbyggere i distriktet, mot 307 868 i 2001. Den urbane befolkningen utgjør 10,71 % av befolkningen.
Barn i alderen 0 til 6 år utgjorde 14,40 % i 2011 mot 15,56 % i 2001. Antallet jenter i den alderen per tusen gutter er 972 i 2011 mot 965 i 2001.
Arròs negre

Arròs negre er en spansk matrett fra Valencia og Catalonia, med sepiida (eller annen blekksprut) og ris. Retten har flere likhetstrekk med paella.
Den tradisjonelle oppskriften på arròs negre består av blekksprutblekk, sepiida eller annen blekksprut, hvit ris, hvitløk, grønn chilipepper, paprika, olivenolje og fiskebuljong. Mange legger dessuten til annen sjømat, slik som krabbe og reker.
Rettens mørke farve kommer fra blekksprutblekket, som også styrker rettens sjømatsmak.
The Aviator (Kleen Cut-album)

The Aviator er et musikkalbum med Kleen Cut, utgitt den 25. september 2006.
Neil Murray

Whitesnake

I 1978 samlet David Coverdale sammen et turnéband til sine konserter som soloartist, og sammen med Micky Moody, Bernie Marsden og Dave Dowle ble Murray med på starten av bandet som etter hvert fikk navnet Whitesnake. Murray hadde et lite opphold som bassist i Whitesnake rundt utgivelsen av Slide it in i 1984. Da ble han erstattet av Colin Hodgkinson, som spilte inn den originale, britiske utgivelsen av albumet. På den amerikanske utgaven, produsert av Keith Olsen, er imidlertid bassporene innspilt på nytt ved Murray, som da ble i bandet til og med deres neste utgivelse, Whitesnake fra 1987.

Andre prosjekter

Sammen med Ian Paice ble Murray med i bandet til Gary Moore og spilte sammen med ham til 1983.
I 1985 var Murray med i prosjektet Gogmagog, der de tidligere og fremtidige medlemmene av Iron Maiden, Paul Di'Anno, Clive Burr og Janick Gers sammen med tidligere Def Leppard-gitarist Pete Willis var med. Bandet utga en EP, I Will Be There.
Neil Murray ble med i hardrock-bandet Vow Wow da de endret navn fra Bow Wow og omlokaliserte fra Japan til Storbritannia i 1987 og bassisten Kenji Sano forlot dem. Murray var med i Vow Wow til de ga ut sitt siste album, Helter Skelter, i 1990, men var ikke med da de ble gjenforent som Bow Wow i 1995.
Murray var med i Black Sabbath ved to anledninger. Den ene gangen ble han med på turneen etter Headless Cross fra 1989 og deltok på innspillingen av Tyr i 1990. Senere deltok han på Forbidden i 1995.
I mellomtiden samarbeidet Murray med Brian May fra Queen. Han er kreditert på noen av låtene på Back to the Light (1993) og Another World (1998). Dessuten fremfører han bass på konsertalbumet Live at the Brixton Academy (1994).
Senere på 1990-tallet var han med på flere prosjekter sammen med blant andre Brian May og Peter Green. I 1998 var han en kort tid medlem av Whitesnake-coverbandet The Snakes, og ble i 1999 med i The Company of Snakes som han spilte med frem til bandet ble oppløst i 2004. På 2000-tallet ble han medlem av det tyske hardrock-bandet Empire. I 2008 spilte Murray inn albumet In The Midst of Beauty sammen med Michael Schenker Group.
Revolt

Revolt var et blad som ble startet av ungsosialistene i Trondheim i 1914. I 1915 ble det organ for Norges Ungsocialistiske Forbund og flyttet til Kristiania.
På dette tidspunktet hadde Revolt pådratt seg flere tiltaler enn noe annet sosialistisk blad i Norge. Myndighetene prøvde stadig å stoppe bladet. Den ene etter den andre av de som satt i redaksjonen ble fengslet. Ansvarshavende var Ole Storaa, og bladet ble redigert av dansken Axel Sørensen som forøvrig ble dømt for sin redaksjon av Revolt og utvist i mars 1916.
Fra 1916 ble bladet redigert av en komité, mens ansvarshavende var E. Rosenkilde. I likhet med Direkte Aktion offentliggjorde også Revolt navnet på personer som bedrev økonomiske misligheter, eller ikke betalte kontingenten, overfor bevegelsen og bladet; «Sortelisten». Streikebrytere kom også på denne listen. Tryggve Aakervik, var med på å starte bladet, og var redaktør i perioden 1918-21.
I 1926 ble bladet omorganisert, og skiftet navn til Fritt Samfund. Malfred Bergseth var ansvarshavende for bladet i 1926, men Nils Heggland overtok for perioden 1927-28.
Fra 1/1927 ble Fritt Samfund («Før Revolt. Organ for Social-Anarkistisk Forbund») utgitt og redigert av Forsvarskomiteen for Sacco og Vanzetti i Norge. Det siste nummeret av Fritt Samfund kom i 1928.
Hamar bispedømme

Hamar bispedømme (opprettet 1153) er et bispedømme i Den norske kirken som omfatter menighetene i Hedmark og Oppland, med  Hamar domkirke som bispesete. Bispedømmet er organisert i 10 prostier, 65 prestegjeld og 164 sogn.
Det ledes av nordmøringen Solveig Fiske (1952–) som har jobbet i Hedmark siden 1981 og ble dets biskop i 2006.

Katolsk bispedømme

Hamar bispedømme regnes som ett av de fem historiske bispesetene i Norge, skilt ut i 1153 fra Oslo bispedømme av  pavelig legat (og senere pave), Hadrian IV som var i landet 1152–54. Det omfattet den gang også Ringerike, men ikke Valdres, Solør og de øvre bygdene i Østerdalen, i tillegg til bygdene Idre og Særna som nå tilhører Sverige.
Ved reformasjonen i 1537 ble erkebiskopen og biskopene fjernet og Hamar bispedømme atter lagt inn under Oslo bispedømme. Samtidig ble kongen øverste leder for kirken i Norge og alt geistlig gods tilfalt Christian III som var konge i Danmark-Norge.

Hamar bispedømme fra 1864

I 1864 ble  Hamar bispedømme skilt ut fra Christiania stift som eget bispedømme, der Vang kirke (Hamar) ble bispesete de første to årene, inntil Hamar kirke, nå Hamar domkirke, sto ferdig.
Buskblomsterfluer

Utseende

Middelsstore (6-11 mm), slanke blomsterfluer, svarte, bakkroppen med gule flekker. Ansiktet er for det meste gult med en svart midtstripe, det er vanligvis forholdsvis bredt. Antennene varierer i farge fra helt gult til helt svart. Pannen og issen er kledt med utstående, svarte hår. Deler av den er dekket av støvflekker som er viktige karakterer for å skille artene. Fasettøynene er nakne eller med spredte, korte hår. Thorax er svart, mer eller mindre glinsende, bortsett fra scutellum som er mørkgult. Beina er gule og svarte, i det minste leggene på for- og mellombeina er nesten alltid gule. Vingene er nokså smale, glassklare bortsett fra et brunt vingemerke. Åren R₄₊₅ er rett. Bakkroppens grunnfarge er dypt svart. På det andre leddet har den avrundede, gule sideflekker. De tredje og fjerde leddene har enten gule sideflekker eller gule tverrbånd som er litt insskåret i midten bak. De ligner mest på artene i slekten Syrphus men er slankere.

Levevis

Larvene lever av bladlus, mest på bartrær, men også på løvtrær og busker. De kan også spise larver av bladbiller (Chrysomelidae). De voksne fluene besøker gjerne blomster. Blomsterfluer i denne slekten kan påtreffes fra april til september, men de enkelte artene har kortere flygetider. Noen av artene ser man lite til då de stort sett oppholder seg oppe i trekronene.

Utbredelse

De fleste av artene er utbredt i Palearktis, dessuten forekommer de i Nord-Amerika og Sørøst-Asia. Flere av artene har svært vide utbredelser.
Cape Colville

Cape Colville er det nordligste punktet på Coromandelhalvøya på Nordøya på New Zealand. Det ligger 85 kilometer nord for Thames, og 70 kilometer nordøst for Auckland, på den andre siden av Haurakigolfen. Great Barrier Island ligger 20 kilometer nord for Cape Colville på andre siden av sundet Colville Channel.
Cape Colville og Colville Channel ble navngitt av kaptein Cook etter hans tidligere overordnede, admiral Lord Colville.
Evangelistsymbol

Evangelistsymbol er særskilte symbol som fra gammelt av har vært benyttet i den kristne bildekunsten for hver av de fire evangelistene (apostlene) Matteus, Markus, Lukas og Johannes.

Symbolet for evangelisten Matteus er et menneske, eller et menneske med vinger (egentlig ikke en engel, slik det ofte blir sagt). For evangelisten Markus er symbolet en løve, eller en løve med vinger, for evangelisten Lukas en okse, eller en okse med vinger, for evangelisten Johannes en ørn, eller en ørn med vinger. Disse symbolene finner en både i middelalderkirker og moderne kirker, enten som symbol tilsluttet en bildefremstilling eller en skulptur av vedkommende evangelist, eller symbolet som eneste representant for evangelisten. En samling av de fire symbolene kan således stå for alle de fire evangelistene og evangeliene etter dem.
Disse symbolene har vært brukte siden 400-tallet, og kan knyttes til de fire skapningene det blir fortalt om i Åpenbaringen kapittel 4: 
«Og i midten, rundt tronen, var det fire skapninger. De hadde øyne både foran og bak.  Den første skapningen var lik en løve, den andre var lik en okse, den tredje hadde ansikt som et menneske, og den fjerde var lik en flygende ørn.»  
Matteus er identifisert som mennesket, siden han åpner sitt evangelium med å fortelle om Jesu menneskelige slektregistre. Markus blir tilsluttet løven, ettersom evangeliet hans åpner med en fortelling fra en ørken, og løven er et ørkendyr.  Lukas åpner sitt evangelium med fortellingen om Sakarja som ofrer i tempelet, og oksen var et offerdyr.  Johannes åpner sitt evangelium med å opphøye Jesus og fortelle om hans evige guddom, slik blir han tilsluttet ørnen. 
Evangelistene var alt på 300-tallet symbolisert ved de fire elvene i Paradiset, og de har vært fremstilt som fire bokruller eller fire åpne bøker.
Juniperus scopulorum

Juniperus maritima

En populasjon som siden istiden er isolert på Vancouver Island nordvest for Vancouver, har vært antatt å være en underart eller variant, men anses i økende grad som en egen art – Juniperus maritima. Den likner svært på Juniperus scopulorum, men bærene modnes fortere, er litt mindre og har maksimalt 2 bær.
EM på skøyter 1922, menn

EM på skøyter 1922, herrer ble avholdt på Kaisaniimenlahti i Helsingfors den 11. til 12. februar. Tittelforsvarer var nordmannen Oscar Mathisen, som i 1914 vant EM på Halensee i Berlin og Clas Thunberg, Finland ble europamester.
Antikrist

Spekulasjoner

Noen mener at det også refereres til Antikrist i Det gamle testamentet, blant annet i Daniels bok («den gudløse»).
Dyret i Johannes' åpenbaring og antikrist regnes av noen som samme person.
Gymnastikk under Samveldelekene 2006

Gymnastikk under Samveldelekene 2006. Gymnastikk var en av flere sporter under de attende samveldelekene som ble arrangert i Melbourne i Australia i perioden 15. til 26. mars 2006. Det var sjette gangen gymnastikk var med på programmet i Samveldelekene. Det ble konkurrert i 14 turnøvelser, hvorav åtte øvelser for menn og seks for kvinner, samt seks øvelser i rytmisk gymnastikk for kvinner. Canada ble beste nasjon med tolv gullmedaljer foran Australia med seks.
Yohan Benalouane

Landslaget

Han ble tatt ut i Tunisias tropp til VM i fotball 2018 i Russland. Han har tidligere spilt ungdomslandskamper for Frankrike.
Eronia

Utseende

Middelsstore sommerfugler (vingespenn 45-60 millimeter). Vingenes overside er snøhvit med bredt svarte ytterkanter (E. cleodora) eller gul med oransje vingespisser (E. leda). Undersiden er hvit på forvingen, gulaktig på bakvingen, med brune ytterkanter, i tillegg noen brune flekker på bakvingen hos E. cleodora, mens den er omtrent ensfarget gulaktig hos E. leda.

Levevis

Disse artene lever i tørre områder. Larvene utvikler seg på planter i kapersfamilien (Capparidaceae) og Salvadoraceae.

Utbredelse

Slekten er utbredt over store deler av Afrika sør for Sahara, kanskje med et tyngdepunkt i den sørlige delen av kontinentet.
Acritispa

Utseende

Nokså små (ca. 4,5 millimeter), avlange, gråbrune bladbiller. Antennene består av 8 ledd og er noe klubbeformede. Hodet er bredere enn langt med nokså store fasettøyne, pannen med tre lengdefurer. Pronotum er sekskantet, oversiden ganske ujevn.  Dekkvingene er knudrete uten tydelige punktstriper, men med spredte, grove punkter, til sammen omtrent klokkeformede, kraftig utvidet mot spissen.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artenes vertsplanter er ukjente.

Utbredelse

Arten er bare kjent fra Panama og det sørlige Sør-Amerika (Brasil, Bolivia, Paraguay).
Robert Langdon

Robert Langdon er en fiktiv person som er hovedperson i fire av Dan Browns bøker, Engler og demoner, Da Vinci-koden, Det tapte symbol og Inferno. Oktober, 2017 kommer også bok 5 om Robert Langdon med navn Opprinnelsen. 
I bøkene bor han i Boston i Massachusetts. Robert Langdon er amerikansk professor innen religiøs symbologi på Harvard, og er ekspert på kunst, symboler og koder. 
I de tre filmene som er produsert, Da Vinci-koden (film), Engler & demoner (film) og Inferno spiller Tom Hanks (fra filmen Forrest Gump som hovedrolleinnehaver) rollen som Robert Langdon.
Thorbjörn Fälldins andre regjering

Thorbjörn Fälldins andre regjering var Sveriges regjering mellom 12. oktober 1979 og 22. mai 1981. Regjeringssjef (statsminister) var Thorbjörn Fälldin.
Bharati skipsverft

Bharati Defence And Infrastructure Limited (tidligere Bharati Shipyard Limited) er et av de største skipsverft  i India.

Historie

BSL ble grunnlagt i 1973 i Ratnagari Maharastra av Praksh C. Kapoor og Vijay Kumar, begge utdannet under skipsarkitekt-programmet ved Indian Institute of Technology, Kharagpur, samt kolleger fra Mazagon Dock
I 2005 ervervet BSL 51% eierandel i privateide Pinky Shipyard Private Limited basert i Goa.
I 2007 kjøpte BSL alt utstyr og infrastruktur fra det ikoniske britiske verftet Swan Hunter, som hadde slått seg konkurs.
I 2009 fikk BSL majoritetskontrollen over Great Offshore Limited, i konkurranse med ABG Shipyard Limited.
I november 2010 ervervet BSL en eierandel i det Sør-India-baserte Tebma Verft, for 757.5 millioner Rupi.

Infrastruktur 

Bharati Shipyard har sitt hovedkvarter i Mumbai.Selskapet driver skipsverfter i Ratnagiri, Dabhol, Mangalore og Kolkata. Det har et anlegg for kvalitetssikring i Thane-distriktet. Datterselskape, Pinky Shipyard har et verft  i Goa. Datterselskapet Tebma Shipyard har verft i Karnataka, Kerala og Tamil Nadu.
Dabholi-verftet er et av de største i India, og strekker seg over et 300 dekar stort område. I 2007 kjøpte BSL alt utstyr og infrastruktur fra det konkursrammede britiske verftet Swan Hunter. Alt (inkludert den ikoniske kranen og flytebrygger) ble demontert, transportert  til India, og installert ved BSLs Dabholi-verftet.

Produkter

Bharati Shipyard bygger oppjekkbar plattformer, forsyningsskip, traktorer og slepebåter, mudringsfartøyer, havgående fiskefartøyer, bulkskip, lasteskip og containerskip, tankskip og roroskip.
I mars 2009 fikk selskapet en kontrakt verdt 2,8 milliarder rupi (tilsvarende 42 millioner amerikanske dollar), for å bygge 15 høyhastighets patruljebåter for den indiske kystvakten .
Elverumske Skieløber Compagnie

Elverumske Skieløber Compagnie (ESC) var et militært kompani som var aktivt fra 1747 til 1826, da det ble nedlagt.

Historie

Kompaniet ble opprettet 1747 som et av tre kompanier, Hofske, Elverumske og Åmotske, i den sønnenfjellske skiløperbataljonen. Det ble i tillegg opprettet en nordenfjellske skiløperbataljon som også hadde tre kompanier: Holtålske, Snåsenske og Meråkerske. Skiløperne var organisert som lett infanteri med oppgaver innen rekognosering og patruljevirksomhet. Skiene hadde stor mobilitet, noe som gjorde at skiløperne kom til å fylle noen av det lette kavaleriets roller på vinterstid. Soldatene i kompaniene bestod av vernepliktige som den gang stod i rullene i 10 år. Etter endt grunnopplæring bestod tjenesten i 12 dagers øvelse hvert år. Ved krigstrussel kunne kompaniet raskt mobiliseres gjennom budstikke. Fra 1. september 1801 ble sønnenfjellske skiløperbataljon underlagt Jegerkorpset, og fra 22. februar 1810 ble bataljonen underlagt «Aggershusiske nationale Jægerregiment», mens Jegerkorpset ble overført til Larvik. Etter nederlaget i 1814 kom unionen med Sverige, og kompaniene ble nedlagt i årene 1818-1826. Elverumske og Åmotske tilhørte i årene 1818-1826 "Østerdalske nationale Jegerkorps"

I dag: reenactment

«Elverumske Skieløber Compagnie» er i dag ei frivillig forening som forsøker å gjenskape hvordan livet som skiløpersoldat var i den dansk-norske hæren under napoleonskrigene på starten av 1800-tallet. For å gjøre dette, holdes det eksersis og taktiske manøvrer slik det fremstår at disse foregikk på den tiden ut ifra kilder. Uniform og utstyr er også rekonstruert etter tegninger og dokumenter.
Opodiphthera

Utseende

Middelsstore til meget store (vingespenn 60-170 millimeter), gul- eller brunaktige påfuglspinnere. Forvingene er forholdsvis lange, litt sigdformede hos hannene. De har vanligvis en øyeflekk på hver vinge, men denne kan mangle på bakvingene, og en mørk tverrstripe.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Australia og New Zealand.
U20-VM i friidrett 2018 – Kulestøt menn

Kulestøt for men under U20-VM i friidrett 2018 ble arrangert på Ratina stadion i Tammerfors 10. juli 2018.